- Милли орнаменттар менән сәйләндән түшелдерек, мунсаҡ, колье, беләҙек, муйынсалар эшләйем, сәсәүрмес һәм алҡалар ҙа яһайым. Кәрәкле материалды төрлө интернет-магазиндарҙан яҙҙырып алам, 1 һәм 5 тинлек аҡсаларҙы ла ҡулланам, әммә хәҙер уларҙы табыуы ауыр. Яһай торған әйберҙәрҙең схемаһын тәүҙә Интернеттан ҡарай инем, хәҙер үҙем эшләп алам. Ҡул эштәремде Истаграмда сағылдырып барам, унан күреп заказ биреүселәр ҙә бар, - ти яратҡан шөғөлөнән күңел тыныслығы тапҡан гүзәл зат. - Боронғоса эшләнгән селтәрҙәрҙе, һаҡалды йәки түшелдеректе һәр ваҡытта ла тағып булмай. Ә бындай этнобиҙәүестәрҙе теләһә ниндәй кейем, хатта эшлекле костюм менән дә ҡулланырға мөмкин.